รัฐบาลไทย-ข่าวทำเนียบรัฐบาล-ประชาชนไทยทั่วประเทศร่วมบำเพ็ญสาธารณประโยชน์ ประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ
วันอังคารที่ 18 เมษายน 2566
18/04/2566
ประชาชนไทยทั่วประเทศร่วมบําเพ็ญสาธารณประโยชน์ ประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ
ประชาชนไทยทั่วประเทศร่วมบําเพ็ญสาธารณประโยชน์ ประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวรและทรงมีพระพลานามัยแข็งแรงในเร็ววัน
วันนี้ (18 เม.ย. 66) นายสุทธิพงษ์ จุลเจริญ ปลัดกระทรวงมหาดไทย กล่าวว่า ในห้วงวันที่ 17-18 เมษายน 2566 ประชาชนไทยทั่วประเทศร่วมบําเพ็ญสาธารณประโยชน์ ประกอบพิธีทางศาสนา เจริญพระพุทธมนต์และเจริญจิตตภาวนา เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน ด้วยความจงรักภักดีและสํานึกในพระกรุณาธิคุณ อาทิ
1. กรุงเทพมหานคร ที่ศาลาพระราชศรัทธา วัดปทุมวนาราม ราชวรวิหาร แขวงปทุมวัน เขตปทุมวัน พระพรหมวชิรเวที เจ้าอาวาสวัดปทุมวนาราม ราชวรวิหาร เป็นประธานฝ่ายสงฆ์ ศาสตราจารย์พิเศษ ดร.สุรเกียรติ์ เสถียรไทย รองประธานกรรมการที่ปรึกษาและประธานกรรมการบริหารมูลนิธิอาสาเพื่อนพึ่ง (ภาฯ) ยามยาก สภากาชาดไทย เป็นประธานฝ่ายฆราวาส พร้อมด้วยกรรมการ คณะผู้บริหาร เจ้าหน้าที่มูลนิธิฯ ทีมเพื่อนพึ่ง (ภาฯ) อาสา ปฏิบัติการภัยพิบัติ และเครือข่ายที่ให้การสนับสนุนมูลนิธิฯ ร่วมประกอบพิธีเจริญพระพุทธมนต์ และเจริญจิตตภาวนา เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
2. จังหวัดศรีสะเกษ ที่หอประชุมที่ว่าการอําเภอเบญจลักษ์ นายธนเดช พระอารักษ์ นายอําเภอเบญจลักษ์ พร้อมด้วย นางภนันท์ยา สิริรุ่งวนิช รองนายกเหล่ากาชาดจังหวัดศรีสะเกษ คณะกรรมการเหล่ากาชาดฯ สมาชิกเหล่ากาชาดฯ ปลัดอําเภอหัวหน้ากลุ่มงานบริหารงานปกครอง สาธารณสุขอําเภอ ผู้แทนผู้กํากับการ สภ.เบญจลักษ์ ผู้แทนผู้อํานวยการโรงพยาบาลเบญจลักษ์เฉลิมพระเกียรติ 80 พรรษา กํานัน ผู้ใหญ่บ้าน และเจ้าหน้าที่ผู้เกี่ยวข้อง ร่วมตรวจเยี่ยมหน่วยรับบริจาคโลหิต เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 126 ราย
3. จังหวัดพระนครศรีอยุธยา ที่หอประชุมอําเภอบางปะหัน นายยศวัฒน์ พัชระศักดิ์สกุล นายอําเภอบางปะหัน พร้อมด้วย นางวรณันฐ์ พัชระศักดิ์สกุล นายกกิ่งกาชาดอําเภอบางปะหัน สมาชิกกิ่งกาชาดอําเภอ สาธารณสุขอําเภอ ปกครองอําเภอ จัดกิจกรรม “รับบริจาคโลหิต ดวงตาและอวัยวะ” ร่วมกับภาคบริการโลหิตแห่งชาติที่ 2 จังหวัดลพบุรี สภากาชาดไทย เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
4. จังหวัดชุมพร ที่หอประชุมที่ว่าการอําเภอปะทิว นายเจริญโชค พรหมชุติมา นายอําเภอปะทิว พร้อมด้วย นางนิภา สุรการพินิจ ผู้ช่วยนายกเหล่ากาชาดจังหวัดชุมพร คณะกรรมการและสมาชิกเหล่ากาชาดจังหวัดชุมพร ข้าราชการอําเภอปะทิว ผู้นําท้องที่ ผู้บริหารองค์กรปกครองส่วนท้องถิ่น ร่วมกับโรงพยาบาลชุมพรเขตรอุดมศักดิ์ ออกหน่วยรับบริจาคโลหิต เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต 34 ราย เป็นโลหิต 11,700 ซี.ซี. และมีผู้มีจิตศรัทธาแสดงความจํานงบริจาคอวัยวะ จํานวน 2 ราย ดวงตา จํานวน 2 ราย
5. จังหวัดระยอง ที่บริษัท บิ๊กซี ซูเปอร์ เซ็นเตอร์ จํากัด (มหาชน) สาขาระยอง อําเภอเมืองระยอง นางชนินันท์ วงศ์ไตรรัตน์ นายกเหล่ากาชาดจังหวัดระยอง พร้อมด้วย คณะกรรมการและสมาชิกเหล่ากาชาดจังหวัดระยอง ร่วมกับโรงพยาบาลระยอง จัดกิจกรรมออกรับบริจาคโลหิต เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 44 ราย ได้ปริมาณโลหิต จํานวน 19,100 ซี.ซี.
6. จังหวัดอุบลราชธานี ที่ท่าอากาศยานนานาชาติอุบลราชธานี ถนนเทพโยธี ตําบลในเมือง อําเภอเมืองอุบลราชธานี สมาชิกเหล่ากาชาดจังหวัดอุบลราชธานี ร่วมกับโรงพยาบาลสรรพสิทธิประสงค์อุบลราชธานี ออกหน่วยรับบริจาคโลหิต เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมี ผู้บริจาคโลหิต จํานวน 13 ราย และมีผู้แสดงความจํานงบริจาคอวัยวะ จํานวน 4 ราย ผู้แสดงความจํานงบริจาคดวงตา จํานวน 4 ราย
7. จังหวัดเชียงราย ที่อ่างเก็บน้ําขุนปล้อง ตําบลปล้อง อําเภอเทิง นายสิทธิศักดิ์ ธรรมชื่น นายกองค์การบริหารส่วนตําบลปล้อง พร้อมด้วยบุคลากรสังกัดองค์การบริหารส่วนตําบลปล้อง เทศบาลตําบลบ้านปล้อง ชมรมกํานันผู้ใหญ่บ้าน ตําบลปล้อง และประชาชนในตําบลปล้อง ร่วมกิจกรรมปล่อยปลา จํานวน 50,000 ตัว ลงสู่อ่างเก็บน้ําขุนปล้อง ตําบลปล้อง เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมกันประกอบกิจกรรมทางศาสนาและทํากิจกรรมบําเพ็ญสาธารณประโยชน์ ณ ศาสนสถานและสถานที่ต่าง ๆ ในพื้นที่จังหวัด เพื่อร่วมกันแสดงความจงรักภักดีและน้อมถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน